ยอดนักสืบจิ๋วโคนัน ภาคคนแสดง

โอกุริ ชุน (กลาง) ผู้แสดงเป็นคุโด้ ชินอิจิ ในตอนเผชิญหน้าองค์กรชุดดำ
เนื่องในโอกาสภาพยนตร์การ์ตูนเรื่องยอดนักสืบจิ๋วโคนัน เฉลิมฉลองครบ 10 ปี จึงมีการสร้างละครที่ใช้คนแสดงจริงเป็นจำนวน 2 ตอน แต่ละตอนมีลักษณะจบในตอน โดยนำเนื้อหามาจากหนังสือชุดยอดนักสืบจิ๋วโคนัน ฉบับนิยายที่แต่งโดย อาโอยาม่า โกโช และนักเขียนท่านอื่น ๆ มาสร้างเป็นละครที่ใช้คนแสดง ออกอากาศครั้งแรกในประเทศญี่ปุ่น ทาง สถานีโทรทัศน์ นิปปอนเทเลวิชัน เมื่อ พ.ศ. 2549 และ พ.ศ. 2550 ต่อมา ไทก้า ได้นำละครทั้งสองตอนมาฉายในประเทศไทยที่โรงภาพยนตร์เซ็นจูรี่
และเนื่องในโอกาสเฉลิมฉลองครบรอบ 15 ปีของยอดนักสืบจิ๋วโคนัน เมื่อวันที่ 15 เมษายน พ.ศ. 2554 สถานีโทรทัศน์โยมิอุริ ประเทศญี่ปุ่นได้มีการออกอากาศยอดนักสืบจิ๋วโคนันฉบับคนแสดงภาคที่ 3 ในชื่อ ชินอิจิปะทะปริศนาวิหคมรณะ โดยมีการนำเค้าโครงเรื่องมาจากยอดนักสืบจิ๋วโคนันฉบับนิยาย โดยมีการเปลี่ยนนักแสดงไปหลายตัวละครด้วยกันเช่น มิโซบาตะ จุนเปย์ แสดงเป็น คุโด้ ชินอิจิ, โคซึนะ ชิโอริ แสดงเป็น โมริ รัน

**จดหมายท้าทายถึงคุโด้ ชินอิจิ บทนำก่อนอำลา**
DVD ตอนจดหมายท้าทายถึงคุโด้ ชินอิจิ บทนำก่อนอำลา
ยอดนักสืบจิ๋วโคนันฉบับคนแสดงที่ 1 ชื่อว่า จดหมายท้าทายถึงคุโด้ ชินอิจิ บทนำก่อนอำลา (Meitantei Conan: Kudo Shinichi he no Chosenjo ~Sayonara Made no Prologue~) ; (The Letter of Challenge) ออกอากาศญี่ปุ่นเมื่อวันที่ 2 ตุลาคม พ.ศ. 2549 เวลา 21.00-22.48 น. ทางสถานีโทรทัศน์โยมิอุริของประเทศญี่ปุ่น ส่วนในประเทศไทย ฉายที่โรงภาพยนตร์เซ็นจูรี่ มูฟวี่ พลาซ่า เมื่อวันที่ 13 ตุลาคม พ.ศ. 2550 และออกอากาศทางฟรีทีวีทางสถานีโทรทัศน์สีกองทัพบกช่อง 7 ในช่วงหนังรอบเช้า วันที่ 18 ตุลาคม พ.ศ. 2553 
ในตอนนี้จะกล่าวถึงคดีของคุโด้ ชินอิจิ ขณะที่ยังไม่ได้รับยา APTX4869 ได้มีจดหมายท้าทายส่งมาถึงบ้านของเขา เขียนว่าจะลักพาตัวนักเรียนคนหนึ่งระหว่างการทัศนศึกษา ต่อมาสึสึกิ โซโนโกะ ถูกลักพาตัวไป และไม่นานนัก โมริ รัน ก็ถูกลักพาตัวไปด้วย

**เผชิญหน้าองค์กรชุดดำ**
DVD ตอนเผชิญหน้าองค์กรชุดดำ
ยอดนักสืบจิ๋วโคนันฉบับคนแสดงที่ 2 ชื่อว่าเผชิญหน้าองค์กรชุดดำ (Kudo Shinichi no Fukkatsu! ~Kuro no Soshiki to no Taiketsu) ; (Confrontation With The Men In Black) ออกอากาศในประเทศญี่ปุ่นเมื่อวันจันทร์ที่ 17 ธันวาคม พ.ศ. 2550 เวลา 21.00-22.48 น. และนำมาออกฉายในประเทศไทยเมื่อวันเสาร์ที่ 12 กรกฎาคม พ.ศ. 2551
ในตอนนี้โคนัน รัน ไฮบาระ ไอ และดอกเตอร์อากาสะ ได้รับเชิญให้ไปร่วมงานเลี้ยงฉลองตำแหน่งนางงามญี่ปุ่น หรือ มิสแจแปนนีสค์ (Miss Japaneseque) ที่ซึ่งมีการขู่สังหารโคโตบุกิ คาเรน ผู้ครองตำแหน่งคนปัจจุบัน  นอกจากนั้นเอโดงาวะ โคนันและไฮบาระ ไอได้รับประทานเค้กที่มีส่วนผสมของเหล้าที่มีส่วนผสมของสารที่ที่ช่วยเพิ่มความเร็ว (Enhancer) ในการเพิ่มจำนวนเซลล์เป็นทวีคูณ โดยไม่ทราบว่าเป็นเหล้าชนิดใด ทำให้ทั้งสองกลับร่างเดิมชั่วคราว ซึ่งเป็นเวลาเดียวกับที่องค์กรชุดดำกำลังไล่ล่าตัวมิยาโนะ ชิโฮะ (หรือ ไฮบาระ) ในขณะนั้นเอง โคโตบุกิ คาเรนก็ถูกสังหาร ชินอิจิต้องใช้ความสามารถของเขาเพื่อพาไฮบาระและทุกคนรอดจากการตามล่าขององค์กรชุดดำ ในขณะเดียวกันก็ต้องไขคดีฆาตกรรมที่เกิดขึ้นในงานอีกด้วย

**ชินอิจิปะทะปริศนาวิหคมรณะ**
DVD ตอน จดหมายท้าทายถึงคุโด้ ชินอิจิ ปริศนาเทวาวิหคในตำนาน ของประเทศญี่ปุ่น
ยอดนักสืบจิ๋วโคนันฉบับคนแสดงที่ 3 ชื่อว่าชินอิจิปะทะปริศนาวิหคมรณะ ( 工藤新一への挑戦状 ～怪鳥伝説の謎～) ; (Shinichi Kudo's Written Challenge! The Mystery of the Legendary Strange Bird!) ออกอากาศเมื่อต้นปีใหม่ประเทศญี่ปุ่น มีกำหนดเข้าฉายในประเทศไทยในวันที่ 12 พฤศจิกายน พ.ศ. 2554 แต่ยกเลิกการฉายไป เนื่องจากสถานการณ์อุทกภัยในกรุงเทพฯ
ในขณะนี้  เป็นตอนที่กล่าวถึงการท้าทายของคุโด้ ชินอิจิ ก่อนที่จะเป็นเอโดงาว่า โคนัน 100 วัน คุโด้ ชินอิจิ ผู้ได้รับฉายา " นักสืบ ม.ปลายตะวันออก " โมริ รัน และ คิซากิ เอริ ได้ถูก ซึซึกิ โซโนโกะ ชวนได้ไปที่หมู่บ้านจูโกยะ หรือ หมู่บ้านแห่งตำนานโอโตริ ตามคำเชิญของคุณอิซามุ วากุระ ประธานบริษัทวากุระกรุ๊ปที่ เอริ เป็นที่ปรึกษาด้านกฎหมายให้ และยังเป็นเพี่อนของ ซึซึกิ ชิโร่ พ่อของโซโนโกะ แต่ทว่าตำนานโอโตโทริเป็นจริงขึ้นมาอย่างไร ชินอิจิจะแก้ไขได้อย่างไร

**ปริศนาเกียวโตชินเซ็นกุมิ**

**ตัวละครหลัก**

**ในตอน จดหมายท้าทายถึงคุโด้ ชินอิจิ บทนำก่อนอำลา และ เผชิญหน้าองค์กรชุดดำ**
 คุโด้ ชินอิจิ แสดงโดย โอกุริ ชุน- โมริ รัน แสดงโดย คุโรคาว่า โทโมกะ- โมริ โคโกโร่ แสดงโดย จินไน ทาคาโนริ- สึสึกิ โซโนโกะ แสดงโดย อิวาสะ มายูโกะ- สารวัตรเมงูเระ จูโซ 
** แสดงโดย นิชิมูระ มาซาฮิโกะ (จดหมายท้าทายถึงคุโด้ ชินอิจิ บทนำก่อนอำลา)
** แสดงโดย อิบุ มาซาโตะ (เผชิญหน้ากับองค์กรชุดดำ)- ดอกเตอร์อากาสะ แสดงโดยทายามะ เรียวเซย์- เอโดงาว่า โคนัน แสดงโดย ฟูจิซากิ นาโอะ (พากย์โดย ทาคายาม่า มินามิ)- ไฮบาระ ไอ แสดงโดย ชิบาตะ เคียวกะ (พากย์โดย เมงุมิ ฮายาชิบาระ)- มิยาโนะ ชิโฮะ แสดงโดย คาชิอิ ยู- ยิน แสดงโดย ซาซากิ คุราโนะสุเกะ

**ในตอน ชินอิจิปะทะปริศนาวิหคมรณะ**
 คุโด้ ชินอิจิ แสดงโดย มิโซบาตะ จุนเปย์- โมริ รัน แสดงโดย คุซึนะ ชิโอริ- โมริ โคโกโร่ แสดงโดย จินไน ทาคาโนริ- สึสึกิ โซโนโกะ แสดงโดย อาคิโมโตะ ซายากะ- สารวัตรเมงูเระ จูโซ แสดงโดย อิบุ มาซาโตะ- คิซากิ เอริ แสดงโดย โอซึกะ เนเนะ
..

**ในตอน ชินอิจิกับปริศนาเกียวโตชินเซ็นกุมิ**
 คุโด้ ชินอิจิ แสดงโดย มิโซบาตะ จุนเปย์- โมริ รัน แสดงโดย คุซึนะ ชิโอริ- โมริ โคโกโร่ แสดงโดย จินไน ทาคาโนริ- ฮัตโตริ เฮย์จิ แสดงโดย โทริ มัตสึซากะ- โทยาม่า คาซึฮะ แสดงโดย โอคาโมโต้ เรย์- ทาคางิ วาตารุ แสดงโดย โยชิ ซึชิยะ- ซาโต้ มิวาโกะ แสดงโดย ยูเอโนะ นัสซึชิ

**ทีมงาน**
 ผู้แต่ง - โกโช อาโอยาม่า- ผู้เขียนบทภาพยนตร์ - มุทสึกิ วาตานาเบ้- โปรดิวเซอร์ - ทานากะ โทชิคาสึ, มาซาฮิโระ คุนิโมโตะ, อากิระ มิยาคาวะ- ผู้กำกับ - โอกาโมโต้ โคอิจิ- ดนตรีประกอบ - โอโนะ คัทสึโอะ

**อ้างอิง**

**ดูเพิ่ม**
 โกโช อาโอยาม่า- ยอดนักสืบจิ๋วโคนัน- ยอดนักสืบจิ๋วโคนัน เดอะมูฟวี่

**แหล่งข้อมูลอื่น**
 ann=6706-  ข้อมูลสรุปของหนังสือ "จดหมายท้าทายถึงคุโด้ ชินอิจิ บทนำก่อนอำลา" จากเว็บไซต์โชงะกุกังfix-attempted=yes -  ข้อมูลสรุปของหนังสือ "เผชิญหน้าองค์กรชุดดำ" จากเว็บไซต์โชงะกุกังfix-attempted=yes 
หมวดหมู่:โคนัน ภาคคนแสดง
หมวดหมู่:ละครโทรทัศน์ญี่ปุ่นของสถานีโทรทัศน์นิปปอน
หมวดหมู่:ละครโทรทัศน์ญี่ปุ่น